সে সাথে অসম্ভব করা হচ্ছে রাজপথের বিপ্লবও। ভোটবাক্সের ন্যায় রাজপথ দখলে রাখাটিও ইসলাম বিরোধী সরকারগুলোর কাছে অতি গুরুত্বপূর্ণ। এবং সেটি প্রমাণিত হচ্ছে যেমন কায়রোর রাজপথে,তেমনি প্রমাণিত হচ্ছে বাংলাদেশেও। রাজপথ দখলে রাখতেই হেফাজতে ইসলামের নিরস্ত্র মুসল্লিদের উপর লক্ষ লক্ষ রাউন্ড গুলি ছোড়া হলো এবং শত শত মানুষকে শাপলা চত্ত্বরে হত্যা করা হলো। রাস্তায় নামতে দিচ্ছে না জামায়াত-শিবির কর্মীদের। তাই মুসলিম দেশগুলিতে রাজা-বাদশাহ ও সামরিক স্বৈরাচারিদের ন্যায় গণতন্ত্রের লেবাসধারি সেক্যুলারিস্ট,সোসালিস্ট, লিবারালিস্টরাও গণতন্ত্রের কঠোর শত্রু।বাংলাদেশে এরা যেমন বাকশালী স্বৈরাচারিদের সাথে একাত্ম হয়েছে,তেমনি মিশরে জোট বেঁধেছে স্বৈরাচারি সামরিক জেনারেলদের সাথে।বাংলাদেশ,পাকিস্তান,মিশর,ইন্দোনেশিয়ার ন্যায় প্রতিটি মুসলিম দেশে এসব সেক্যুলারিস্ট,সোসালিস্ট,লিবারেরালিস্টরা পরিণত হয়েছে মার্কিন যুক্তরাষ্ট্র ও অন্যান্য পাশ্চাত্য দেশের অর্থায়নে প্রতিষ্ঠিত হাজার হাজার এনজিও’র বিশ্বস্ত ফুট সোলজারে। অর্থদাতা বিদেশী প্রভুদের এজেন্ডা বাস্তবায়নই হলো তাদের মূল কাজ।